217 
ÚJABB FÖLDTANI FELFEDEZÉSEK BORNEOBAN. 
Hutton-í akadályozták innét a szomszédos Segamali folyóhoz való átha¬ 
tolásában. 
A mi a Sabaliban előforduló használható ásványokat illeti, ugyanazt 
mondhatjuk mind Borneo legnagyobb részéről. Nagyban reménykedtek, hogy 
majd gazdag ásványtelepeket fedeznek fel, de a vizsgálatok többnyire csak 
negatív eredménynek voltak. 
Antimonérczekre kutatott Hutton a Marudu és Lábuk folyók vidékein, 
a nélkül azonban, hogy csak legkisebb nyomát is felfedezhette volna, daczára 
annak, hogy a benszülöttek vallomásai szerint ezen érczeknek itt kellett 
volna előfordulniok. 
Sok hónapon át kutatott Hutton továbbá rézérczekre. 
A Kinoramfolyó környékén (EEk-re a Kinabalutól) talált ugyan rez- 
és vaskovandtartalmu mészköveket, de mennyiségök sokkal csekélyebb, sem¬ 
hogy fejthetők lennének. 
Arany telepeket sem talált Hutton és csak későbben halála után 
mutattak ki aranyat a Segamali folyó területén, miről azonban még nem 
tudjuk, vájjon bányászása kifizetné-e magát. 
Petróleumra is kutattak, egy fúrlyukat a Sekuati folyó mellékén lehajt¬ 
ván, a mely alkalommal petróleumot ugyan nem, hanem helyette egy szén- 
telepet találtak a mélyben, mely a Labuanihoz hasonlít. 
Különben is úgy látszik, hogy legalább mostanig a szén az egyedüli 
használható anyag, mely a B. N. B. C. birtokán nagyobb mennyiségben 
találtatott, megjegyzendő azonban, hogy a szénkutatások még alig vették 
komoly kezdetöket. Gazdag szénterületet talált Hutton a Kinabatangan 
folyam felső részében, Pinungah fölött, hol a kibúvások több ízben észlel¬ 
hetők a mélyen bevágodott folyam partjain. 
Összegezve az előbb mondottakat, látjuk, hogy Ek-i Borneoban is a 
geológiai viszonyok ugyanazok, mint e nagy Szundasziget egyéb részeiben; 
csakhogy itt meg egy eddig nem ismert uj palaeozoi képlet lép közbe, mely 
valószínűleg carbonkori és különösen alsó osztályában mint culmmészkő 
van erősen kifejlődve. 
Vulkán Borneo szigetén. 
Legújabb időben nyugati Borneoban van Schelle indiai bányamérnök 
fedezett fel ónérczre való kutatásai közben egy kis vulkánt. A vulkáni kőzet 
apró mállott törmeléke vezette őt reá. 
Eme felfedezés annál érdekesebb, minthogy eddig Borneo szigeten 
általában még nem ismertünk vulkánt. Sem az utazók és hivatalnokok, sem 
pedig a benszülöttek nem emlékeztek meg arról, hogy Borneoban a történeti 
időid )en valaha vulkáni eruptió történt volna. 
Csak a 13,698 láb magas Kina-balu (=cliinai asszony) hegyről még 
nem tudták bizonyosan, vájjon vulkánnak tartható-e vagy sem. 
(159) 
